184 



uklart af Lerpartikler (se Tavle VI, Fig. 1). Den flade, vist 

 1 U — V2 Mil brede Dalbund er rundt om omgivet af forholdsvis 

 lave, vel i Almindelighed blot nogle hundrede til et Par Tiisende 

 Fod høje *), afrundede Bjerge, der nu alle vare fuldstændig sne- 

 frie og graabrune i Farve; blot langt i Ost, sikkert flere Mil 

 borte, saas en hvid Plet, maaske en endnu usmeltet Is paa en 

 Sø, da Indlandsisen ikke naaer saa langt ud. 



Vort Telt blev rejst tæt ved Elven, i nogen Afstand fra 

 nogle Grønlænderes, der her vare paa Laxefangst. Teltpladsen 

 var en flad Mark med Lerbund , hvor Poa glauca og Poa pra- 

 tensis voxede i saa høje og kraftige, men for øvrigt noget spredte 

 Tuer, at vi med Lethed samlede en Mængde Græs til at lægge 

 under Soveposerne; samme Steds fandtes der ligeledes næsten 

 fodhøje Exemplarer af Melandrium involucratum ß affine , og 

 desuden den lille Primula stricta i faa Tommer høje Exem- 

 plarer 2 ). 



Hele den 13de Juli gik med til en Fodvandring op i Dalen, 

 paa Elvens nordlige Side. Her forekom en Mængde smaa Søer 

 og Damme, om hvilke der, ligesom om Elven, var Kjær, især 

 Græskjær; andre Steder var der en tør, aaben og hedeagtig 

 Vegetation af en egen Art, med omtrent 2 Fod høje Buske af 

 Dværgbirk og Pil (Salix glauca), men med en paafaldende Mangel 

 paa Empetrnm, som senere særlig skal blive omtalt, og endelig 

 fandtes der Lerflader, som vare næsten helt blottede for Plante- 

 væxt og dækkede af et hvidt, i store Masser udkrystalliseret 

 Salt. 



Paa Højderne Nord for Dalen forekommer den sædvanlige 

 tørre Hede og Fjældmark, og i Lavningerne Pilekrat af en mere tør 

 Natur end der, hvor Kvanerne gro. I Hedestrækningerne fandtes 



1 ) Det er selvfølgelig meget vanskeligt at bedomme Afstande og Hojder 

 under saa uvante Omgivelser, som i Grønland, hvor saadanne Gjen- 

 stande, som Huse og Træer, der ellers tjene til Vejledning, mangle. 



2 ) Da den afviger noget fra den typiske Form, har jeg givet den Varietets- 

 navnet groenlandica (se Conspectus Floræ groenl. S. 2G0). 



